b'\n_START_ARTICLE_\nRondo (levymerkki)\n_START_SECTION_\nRondon aikakausi\n_START_PARAGRAPH_\nRondo keskittyi suomalaiseen iskelm\xc3\xa4\xc3\xa4n. Rondon tuottajina toimivat etenkin Jaakko Salo ja Erik Lindstr\xc3\xb6m. Rondolle levytti mm.  Jukka Raitanen, jonka debyytti Vangin toive sai platinalevyn ja myi 54.000 kappaletta. Rondo julkaisi Raitasen seitsem\xc3\xa4n albumia._NEWLINE_Jaakko Salon jo 1960-luvun ty\xc3\xb6toveri Eino Gr\xc3\xb6n teki Rondolle yhteens\xc3\xa4 kuusi albumia. Rondon l\xc3\xa4pimurtoa Mika ja Turkka Malia julkaistiin kolme albumia. _NEWLINE_Rondon huumoria edustivat Esa Pakarinen, Kivikasvot ja Seitsem\xc3\xa4n sein\xc3\xa4hullua veljest\xc3\xa4. Kivikasvojen  Tankeros Love oli myyntimenestys listoillakin._NEWLINE_Rondo julkaisi lis\xc3\xa4ksi 11 kokoelmaa ja nelj\xc3\xa4 lastenlevy\xc3\xa4._NEWLINE_Rondolta ilmestyi 1974\xe2\x80\x931985 yhteens\xc3\xa4 75 LP-levy\xc3\xa4 ja 93 single\xc3\xa4.'